b"\n_START_ARTICLE_\nEsb\xc3\xb3s de la inauguraci\xc3\xb3 de l'Exposici\xc3\xb3 Nacional de les Illes Filipines\n_START_SECTION_\nDescripci\xc3\xb3\n_START_PARAGRAPH_\nLa pintura presenta l'acte inaugural de l'Exposici\xc3\xb3 General de Filipines del 30 de juny de 1887 al Parc del Retiro de Madrid, durant reg\xc3\xa8ncia de Maria Cristina d'Habsburg. Aquesta exposici\xc3\xb3 impulsada per V\xc3\xadctor Balaguer pretenia visualitzar els productes filipins duts a la pen\xc3\xadnsula i a la inversa._NEWLINE_L'escena de l'obra recull el moment en qu\xc3\xa8 els ind\xc3\xadgenes reten homenatge a la reina regent Maria Cristina que llueix un vestit negre i a la infanta Isabel de Borb\xc3\xb3 amb un de blau; les dues estan assegudes al tron. L'acci\xc3\xb3 se situa a l'interior del Palacio de Cristal que havia estat constru\xc3\xaft expressament per albergar la mostra de flora de l'arxip\xc3\xa8lag filip\xc3\xad. A banda dels ja esmentats, s'hi poden distingir diferents personalitats de l'\xc3\xa8poca com \xc3\xa9s el cas de V\xc3\xadctor Balaguer."